– Сустрэча была вельмі цікавай, – падзяліўся ўражаннямі адзін з аўтараў дзіцячых кніжак віляйчанін Віктар Кажура. – Была такая цёплая атмасфера, калі не толькі бачыш вочы адно аднаго, але і адчуваеш настрой, думкі таго, хто побач. Прыемна ўразіла выдатнае валоданне юнымі гімназістамі роднай мовай. А яшчэ – культура іх паводзін. Я пастараўся ўнесці ў сваё выступленне больш гульнёвых элементаў, і гэта дзецям вельмі спадабалася. Мы разам чыталі калыханкі і каляровыя вершы, разгадвалі крыжаванкі. Вельмі прыязна сустрэлі гледачы маю юную памочніцу– унучачку Ангелінку. Яно і зразумела – дзецям з дзіцем весялей і больш зразумела. Ангеліна чытала ім і мае вершы, і свае ўласныя вершыкі пра сябе і браціка Цімошку…